Salvatore Morale

Salvatore Morale (s. 4. marraskuuta 1938 Teolo) on entinen italialainen yleisurheilija. Hänen päälajinsa oli 400 metrin aitajuoksu. Hän on yhä yksi vain neljästä eurooppalaisesta miesjuoksijasta, joka on juossut maailmanennätyksen tässä yhdysvaltalaisten hallitsemassa lajissa.

Morale voitti Belgradin EM-kilpailuissa 1962 kultaa 400 metrin aitajuoksussa maailmanennätystä sivuavalla ajalla 49,2 s. Samoissa kisoissa hän sijoittui 4 × 400 metrin viestijuoksussa viidenneksi ajalla 3.07,8. Tokion 1964 olympialaisten aitajuoksussa hän saavutti pronssia ajalla 50,1 s.

Lähteet

 
 
 

Italialaiset 400 metrin aitajuoksijat
Italialaiset olympiamitalistit
Vuonna 1938 syntyneet
Elävät henkilöt